وزيراعظم گيلاني : شمالي وزيرستان کې به عمليات دچا په وينا نۀ کوي
د پاکستان وزيراعظم سيد يوسف رضا گيلاني وئيلي دي چې شمالي وزيرستان کې به عمليات دچا په وينا نۀ کيږي، کۀ ضرورت محسوس کړو نو عمليات به کوؤ گنې نه
د پاکستان خارجه دفتر د شورو په ورځ وئيلي دي چې دپاکستان او امريکې ترمينځ دخبرو اترو دراتلونکي پړاؤ لپاره تر دې مهاله کومه نيټه نۀ ده ټاکل شوې. په اسلام اباد کې ميډيا ته داووۀ نيز حال احوال تيرولو په مهال دخارجه دفتر وياندې تهمينه جنجوعه وويل چې پاکستان دترهه گرۍ په ضد خپله جگړه کوي او ددغه جگړې په حقله به خپلې فيصلې کوي. جنجوعه وويل چې پاکستان غواړي افغانستان سره داوبو په ستونزه خبرې وکړي. دخارجه دفتر وياندې وويل چې پاکستان هند سره په کشمير او نورو مهمو معاملو گټورې خبرې اترې کول غواړي هغې وويل چې پاکستان دسياچن په معامله خپل دريځ واضحه کړى دى. دخارجه دفتر وياندې وويل چې په شمالي وزيرستان کې دپوځي عملياتو پيل کولو فيصله به خپلو قومي گټو ته په کتلو سره کوؤ. هغې وويل چې پاکستان دترهه گرۍ په ضد جگړه کې برخه دخپلو گټو لپاره اخلي. تهمينه جنجوعه هند سره دخبرو اترو په عمل داطمينان څرگندونه وکړه او وې وئيل چې دپاکستان او هندترمينځ به دخارجه سکترانو په کچه به دسلامتۍ او کشمير په معاملو ډير زر خبرې اترې پيل شي. هغې وويل چې صدر اصف علي زرداري به دشنگهائي دهمکارۍ په غونډه کې دبرخې اخستو لپاره په 25م جون قازقستان ته ځي. ديوې پوښتنې په ځواب کې هغې وويل چې دهند اوافغانستان ترمينځ په فاعي تړون به ددغه تړون دتفصيلاتو دکتلو څخه بغير تبصره نۀ کوي. هغې وويل چې دخروټ اباد پيښې په حقله حکومت دروسي سفارت خانې سره په تماس کې دى.